Nariadenie Komisie (EHS) č. 1584/89
zo 7. júna 1989
o zatrieďovaní určitých tovarov do kombinovanej nomenklatúry
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 2658/87 [1] o colnej a štatistickej nomenklatúre a o Spoločnom colnom sadzobníku, v znení nariadenia (EHS) č. 1495/89 [2], a najmä jeho článok 9,
keďže s cieľom zabezpečenia jednotného uplatňovania kombinovanej nomenklatúry pripojenej k nariadeniu (EHS) č. 2658/87 je potrebné prijať opatrenia pre zatriedenie tovarov uvedených v prílohe tohto nariadenia;
keďže nariadenie (EHS) č. 2658/87 stanovuje všeobecné pravidlá výkladu kombinovanej nomenklatúry a tieto pravidlá sa taktiež uplatnia na ľubovoľnú inú nomenklatúru, ktorá je na nej úplne, alebo čiastočne založená, alebo ktorá k nej dopĺňa ľubovoľné dodatočné pododdiely a ktorú zavádzajú špecifické ustanovenia spoločenstva, s cieľom uplatniť colné alebo iné opatrenia týkajúce sa obchodu s tovarom;
keďže podľa uvedených všeobecných pravidiel musia byť tovary popísané v stĺpci 1 tabuľky pripojenej k tomuto nariadeniu klasifikované pod príslušnými KN kódmi uvedeným v stĺpci 2, z dôvodov stanovených v stĺpci 3;
keďže opatrenia stanovené v tomto nariadení sú v súlade so stanoviskom Výboru pre nomenklatúru,
PRIJALA TOTO NARIADENIE:
Článok 1
Tovary opísané v stĺpci 1 pripojenej tabuľky sú v súčasnosti zatriedené do kombinovanej nomenklatúry pod príslušnými KN kódmi uvedeným v stĺpci 2 uvedenej tabuľky.
Článok 2
Toto nariadenie nadobúda účinnosť 21. deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 7. júna 1989